62019TJ0292_INF
Unionin yleisen tuomioistuimen tuomio (viides jaosto) 23.9.2020 – Pshonka vastaan neuvosto
(asia T-292/19)
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Varojen jäädyttäminen – Henkilöiden, yhteisöjen ja elinten luettelo, joihin varojen ja taloudellisten resurssien jäädyttäminen kohdistuu – Kantajan nimen säilyttäminen luettelossa – Neuvoston velvollisuus varmistaa, että kolmannen valtion viranomaisen päätös on tehty puolustautumisoikeuksia ja oikeutta tehokkaaseen oikeussuojaan kunnioittaen
1.
Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valtion varojen väärinkäytöstä vastuussa olevien henkilöiden sekä heitä lähellä olevien luonnollisten henkilöiden, oikeushenkilöiden, yhteisöjen tai elinten varojen jäädyttäminen – Valvonnan laajuus
(SEUT 275 artiklan toinen kohta, Euroopan unionin perusoikeuskirjan 47 artikla; neuvoston päätös (YUTP) 2019/354; neuvoston asetus 2019/352)
(ks. 54 ja 55 kohta)
2.
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Varojen jäädyttämisestä tehty päätös – Päätöksen tekeminen tai pysyttäminen sellaisen tuomioistuinmenettelyn perusteella, jonka kolmannen valtion viranomaiset ovat toimittaneet julkisten varojen väärinkäyttöä koskevassa asiassa – Hyväksyttävyys – Edellytys – Kansallinen päätös, joka on annettu puolustautumisoikeuksia ja oikeutta tehokkaaseen oikeussuojaan kunnioittaen – Neuvoston tarkistusvelvollisuus – Perusteluvelvollisuus – Ulottuvuus – Euroopan ihmisoikeussopimukseen liittynyt kolmas valtio – Vaikutuksettomuus
(SEUT 6 artiklan kolmas kohta; Euroopan unionin perusoikeuskirjan 47 artikla; neuvoston päätös (YUTP) 2019/354; neuvoston asetus 2019/352)
(ks. 56–61, 77, 79–81 ja 86 kohta)
3.
Kumoamiskanne – Kanneperusteet – Perustelujen puuttuminen tai puutteellisuus – Aineellista lainmukaisuutta koskevasta perusteesta erillinen peruste
(SEUT 256 ja SEUT 296 artikla
(ks. 64 kohta)
4.
Euroopan unionin oikeus – Periaatteet – Oikeus tehokkaaseen oikeussuojaan – Kohtuullisen ajan noudattaminen – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamista koskevan päätöksen perustana oleva tuomioistuinmenettely kolmannessa maassa – Neuvoston tarkistusvelvollisuus – Ulottuvuus
(Euroopan unionin perusoikeuskirjan 47 artikla; neuvoston päätös (YUTP) 2019/354; neuvoston asetus 2019/352)
(ks. 83–85 kohta)
Aihe
SEUT 263 artiklaan perustuva vaatimus kumota Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 4.3.2019 annettu neuvoston päätös (YUTP) 2019/354 (EUVL 2019, L 64, s. 7) ja Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 4.3.2019 annettu neuvoston täytäntöönpanoasetus (EU) 2019/352 (EUVL 2019, L 64, s. 1) siltä osin kuin näissä toimissa säilytetään kantajan nimi niiden henkilöiden, yhteisöjen ja elinten luettelossa, joihin rajoittavat toimenpiteet kohdistuvat.
Ratkaisu
1)
Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 4.3.2019 annettu neuvoston päätös (YUTP) 2019/354 ja Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 4.3.2019 annettu neuvoston täytäntöönpanoasetus (EU) 2019/352 kumotaan siltä osin kuin Artem Viktorovych Pshonkan nimi on säilytetty niiden henkilöiden, yhteisöjen ja elinten luettelossa, joihin rajoittavat toimenpiteet kohdistuvat.
2)
Euroopan unionin neuvosto velvoitetaan korvaamaan oikeudenkäyntikulut.